

OŠ COL

Šol.leto 2019/2020

**SEZNAM RAZISKOVALNIH NALOG PRI PREDMETU**

**DRUŽBA – ocenjevanje na daljavo**

|  |  |  |
| --- | --- | --- |
| **NASLOV REFERATA(PLAKATA) IN KLJUČNI POJMI** |  | **POMOČ V UČBENIKU** |
| REPUBLIKA SLOVENIJA  |  | STR.98 – 99 |
| DRŽAVNI SIMBOLI IN DRŽAVNI PRAZNIKI |  | STR. 100-101 |
| PREBIVALCI SLOVENIJE |  | STR. 102 – 104 |
|  SLOVENCI PO SVETU |  | STR. 105 - 107 |

Izberite en naslov. Naslov mi sporočite preko e-pošte. Za izdelavo referata/ plakata imate na voljo 14 dni. Po tem času bom določila, kdaj se z določenimi učenci srečamo preko videokonference, kjer boste svoje delo tudi predstavili.

Vsak referat izdelan kot Powerpoint projekcija mora obvezno vsebovati opremljeno prvo in zadnjo stran.

PRVA STRAN VSEBUJE: naslov, avtorja, datum, mentorja

ZADNJA STRAH VSEBUJE: seznam virov in literature

Za izdelavo referata/plakata morata biti uporabljeni vsaj dve knjigi, lahko tudi več. Učbenik je samo pomoč pri izdelavi. V učbeniku na označenih straneh si preberete kaj morate pripraviti in potem to s pomočjo dodatne literature ali internetnega vira raziščite in razširite in izdelate referat.



**KRITERIJI OCENJEVANJA REFERATA**

|  |  |  |  |  |  |
| --- | --- | --- | --- | --- | --- |
| **Kriteriji/ocena** | **Odlično (5)** | **Prav dobro (4)** | **Dobro (3)** | **Zadostno (2)** | **Nezadostno (1)** |
| **Opredelitev****in reševanje problema** | Učenec prepričljivo in nazorno opredeli problem ter pri njegovem reševanju pokaže izvirnost. | Problem opredeli in reši nazorno in prepričljivo, ne zasledimo pa izvirnosti. | Problem opredeli in reši ustrezno in nazorno; prepričljivost bi bila lahko večja ob vključitvi posameznih elementov. | Problem je opredeljen in rešen skromno in površno; učenec ne razbere posameznih ključnih elementov, ki definirajo problem. | Problem je opredeljen in rešen površno in šibko; učenec ne razbere večine ključnih elementov, ki definirajo problem. |
| **Uporaba in iskanje literature** | Učenec zbere veliko dodatne in raznovrstne literature, ki je natančno predelana. Informacije iz različnih virov so smiselno povezane. | Učenec je zbral in uporabil raznovrstno literaturo, ki jo je pretežno predelal. informacije iz različnih virov so v glavnem smiselno povezane. | Zbere in izbere dobršen del informacij, vendar le-te niso smiselno povezane. | Pomanjkljivo izbere literaturo; največ informacij zbere zgolj iz učbenika. | Pri zbiranju in izbiranju informacij je površen. Informacije, ki jih zbere, sploh ne omogočijo rešitve problema. |
| **Sinteza in****interpretacija informacij** | Sinteza in interpretacija sta prepričljivi in učinkoviti; pokaže se izvirnost učenca.  | Sinteza in interpretacija sta prepričljivi in učinkoviti, ne opazimo pa izvirnosti.  | Sinteza in interpretacija sta ustrezni; manjkajo bistveni, a lahko razvidni elementi. | Sinteza in interpretacija sta skromni; manjka dobršen del razvidnih elementov, ki pojasnjujejo problem. | Sinteza in interpretacija sta nezadostni; manjka večina elementov za pojasnitev problema.  |
| **Ustna predstavitev referata** | Predstavitev je zelo prepričljiva, nazorna z lastnimi primeri. Učenec uporablja bogat besedni zaklad, pravilno uporablja tudi strokovno terminologijo. Zelo motivira sošolce. | Predstavitev je prepričljiva, a nekoliko manj nazorna. Učenec uporablja bogat besedni zaklad, delno uporablja strokovno terminologijo. Sošolce pretežno motivira. | Predstavitev je ustrezna, vendar manj slikovita in nazorna; pri predstavitvi potrebuje našo pomoč. Besedni zaklad je manj bogat, strokovne terminologije ne uporablja. Pripovedovanje delno pritegne sošolce. | Predstavitev je skromna, učenec se moti in popravlja; potrebuje veliko pomoči. Besedni zaklad je skromen, strokovne terminologije ne uporablja. Sošolcev ne pritegne. | Predstavitev je zelo šibka ali celo neustrezna, nejasna, neslikovita. Govor je zelo slabo razumljiv, ne uporablja strokovne terminologije, besedni zaklad je zelo skromen. |